./data/phi0914/phi00142/phi0914.phi00142.perseus-lat1.xml
Titus Livius (Livy)
legionibus extemplo Pisas in hibernacula missis iratus patribus, infestus       praetori Romam rediit, senatuque extemplo ad aedem Bellonae vocato, multis       verbis invectus est in praetorem,  qui, cum ob rem bello bene gestam uti diis       immortalibus honos haberetur referre ad senatum debuisset, adversus se pro       hostibus senatus consultum fecisset, quo victoriam suam ad Ligures transferret       dedique iis prope consulem praetor iuberet:        itaque multam ei se dicere; a patribus postulare, ut senatus consultum in se       factum tolli iuberent supplicationemque,  quam absente se ex litteris de bene       gesta re  publica missis decernere debuerint, praesente honoris deorum primum       causa, deinde et sui aliquo tamen respectu decernerent   nihilo lenioribus quam absens senatorum aliquot       orationibus increpitus neutra impetrata re in provinciam rediit